বার্সেলোনার এক ধনাঢ্য পরিবারে সামারাঞ্চের জন্ম। বার্সেলোনায় অবস্থিত স্থানীয় সুইস স্কুল এবং জার্মান স্কুলে পড়াশোনা করেন। শৈশবেই তিনি রোলার হকি (কোয়াড) খেলায় গভীরভাবে অনুরক্ত ছিলেন। স্পেনের গৃহযুদ্ধ চলাকালীন সময়ে ১৮ বছর বয়সে তিনি ২য় স্পেনীশ প্রজাতন্ত্রের বাহিনীতে ১৯৩৮ সালে যোগদান করেন। সেখানে তিনি চিকিৎসকের ভৃত্য হিসেবে নিয়োগ পান।

কিন্তু তিনি রাজনৈতিক দৃষ্টিভঙ্গীতে প্রজাতন্ত্রের বিরুদ্ধে তার অবস্থান ব্যক্ত করেন ও ফ্রান্সে পলায়ন করতে বাধ্য হন। তবে অল্প কিছুদিন পরেই তিনি ফ্রান্সিসকো ফ্রাঙ্কো'র নিয়ন্ত্রণাধীন জাতীয়তাবাদী স্পেনে ফিরে আসেন এবং স্প্যানীয় ফ্যাশিস্ট আন্দোলন ফ্যাল্যাঞ্জে গুরুত্বপূর্ণ ভূমিকা পালন করেন।

১ ডিসেম্বর, ১৯৫৫ সালে "মারিয়া তেরেসা স্যালিসাস রো" নামীয় এক মহিলাকে তিনি বিয়ে করেন। তিনি সংক্ষেপে "বিবি" নামে পরিচিত ছিলেন। ২০০০ সালে সিডনীতে অনুষ্ঠিত গ্রীষ্মকালীন অলিম্পিকে সামারাঞ্চের অংশগ্রহণকালীন সময়ে তিনি স্পেনে মৃত্যুবরণ করেন। তাদের সংসারে দু'টি সন্তান রয়েছে। বড় সন্তান হিসেবে মেয়ে "মারিয়া তেরেসা সামারাঞ্চ স্যালিসাস" (জন্মঃ ১৯৫৬) ২০০৫ সালে স্পেনীশ ক্রীড়া সংস্থায় সভাপতি হিসেবে আসীন। ছোট একমাত্র ছেলে "জোয়াও এন্টোনিও সামারাঞ্চ স্যালিসাস" (জন্মঃ ১৯৫৯) ২০০১ সাল থেকে আন্তর্জাতিক অলিম্পিক কমিটি'র সদস্য হিসেবে রয়েছে।

কর্মজীবন
আইওসি সভাপতি
ব্যক্তিগত জীবন
জীবনাবসান